Lê jou eier – Die feesseisoen – toortsie.com
Lê jou eier – Die feesseisoen
November 30, 2017 November 30, 2017 ~ Toortsie
Jaar vir jaar gaan ons Struisbaai toe. Kersdag is ‘n groot geskarrel, want gewoonlik moet ek al 7 vm kiertsregop agter die klavier sit op Agulhas, en dan weer by die 9 vm diens op Struisbaai, saam met die musiekmakende familie en vriende die kitaar slaan.
Tussen die twee dienste word die kos reggeruk, sodat ons, sodra die kerkdienste verby is, die kerstafel kan regkry vir die groot eet.
Die laaste twee jare het ons die kos gegryp en ouetehuis toe gegaan en daar saam met die oumas ons kersmaal geniet. Verlede jaar het ons musiek gemaak by die Radio Kanseldiens.
‘n Paar jaar gelede was ons gesin in Australië by die familie. Kersdag is ons, soos dit ons gewoonte is, kerk toe. Daar was omtrent 17 mense in die kerk, meestal Suid-Afrikaners! Wat ‘n ander belewenis, as jy gewoond is aan die kersdienste op Struisbaai waar die kerk behoorlik uit sy nate bars! Daardie dag by Wongan Hills is daar nagmaal bedien en ek sal dit nooit vergeet nie. Die dominee het self vir elkeen bedien. Baie spesiaal.
Vanjaar se feesseisoen? Hester het mos gevra. Kom, ek speel vir julle musiek.
‹ PreviousDie ouers, of die kind?
Next ›‘n Nuwe gonswoord?
19 thoughts on “Lê jou eier – Die feesseisoen”
November 30, 2017 om 8:07 nm
Dit lees soos ‘n trip down memory lane… ek sal daarvan hou om deel van jou Kerstafel te wees Toorts. Ek sukkel met my gemoed so vanaf middel Okt en voel dan weer 100% in Januarie. Al vir jare en dit maak my skuldig voel teen my gesin. Ek gaan die jr hard probeer om mooi herinneringe te bou.
November 30, 2017 om 8:10 nm
Dit sal lekker wees om jou te hê.
Weet jy, baie mense voel ‘af’ aan die einde van die jaar.
My ma was konstant jaarliks vanaf Okt tot Des depressief en 1 Jan is als weer dooddollies.
Moenie jouself kasty daaroor nie.
November 30, 2017 om 8:35 nm
Dit is presies so met my, 1 Januarie is alles weer in fokus vir my. Dit is rerig nie baie lekker nie, ek is in ‘n konstante oorlog met my gedagtes want ek het nie rede om so te voel nie – ek het so baie om voor dankbaar te wees.
November 30, 2017 om 9:08 nm
Ek het my ma s’n altyd toegeskryf aan oestyd en due regmaak vir vakansie, ens. Ek dink die skielike langer en warmer dae het ook ‘n invloed. Dalk eis die jaar maar net sy tol.
Dit het my gehelp toe ek die patroon begin raaksien het. Voorheen het ek die fout by my gesoek. Later het ek dit net aanvaar. Klokslag elke jaar.
November 30, 2017 om 9:10 nm
Ek kan dink dat dit nie lekker sal wees nie. Waar woon jy? Kan ons nie TPM met jou probeer nie? Dalk is daar iets wat swaar op die hart rus. ❤️
November 30, 2017 om 9:18 nm
Ek bly in CNT en ja, ek sal dit graag wil doen want dit voel of dit elke jaar erger raak. Maar ek dink ook dit het baie met my werkslading deur die jaar te make. Ek hoop om na die huisbou vlg jr bietjie af te skaal saam met my man. Ek bid baie daaroor en ek moet sê die Here is nog deur al die jare baie getrou as ek bid. ❤
November 30, 2017 om 9:20 nm
November 30, 2017 om 9:40 nm
November 30, 2017 om 9:44 nm
Oeee bietjie verrrr
November 30, 2017 om 9:45 nm
As jy dit regtig wil doen, moet jy sê. Ek kan vir jou ‘n nommer in die hande probeer kry. Xx. Geen verpligting.
November 30, 2017 om 9:49 nm
Jy kan my e-pos as jy wil. madeleburger@gmail.con
Desember 2, 2017 om 6:07 nm
November 30, 2017 om 8:32 nm
Dit klink bitterlik besig, maar vreeslik kekker, veral as dit ‘n groot familie bymekaar is. *fluister* moenie na my kant toe klap nie, maar ek verkies Bing Cosby se weergawe van White Christmas. Dis wat my ma altyd vir ons gespeel het op kersdag.
November 30, 2017 om 9:05 nm
Ek het hom gesoek, maar kon hom nie kry nie. 😁
November 30, 2017 om 9:06 nm
Die gootte van die familie wissel elke jaar, maar ons tafel het altyd plek vir nog iemand. Dit gebeur soms dat ek hoor iemand is alleen vir Kersdag, dan nooi ek hulle. Watter verskil gaan dit aan my maak, maar aan daardie persoon maak dit ‘n reuse verskil.
Desember 1, 2017 om 2:41 vm
Dit is so en dis wonderlik dat daar nog mense is wat soveel omgee.
PRETTIGE EINDEJAARSFEESTEN VOOR IEDEREEN //PLEASANT FINAL YEARS EVERYONE sê:
November 30, 2017 om 8:44 nm
Reblogged this on Theo Herbots 🆕 #Foto🎇-Video🎦-Blog and commented:
Deze leuke Kerst-wensen van uit Zuid-Afrika verdienen een herblog
Desember 1, 2017 om 2:02 nm
Jy kannie bekostig om oud te word nie Toorts…. te veel dinge wat jy moet doen. Moenie vergeet om die kersboom te versier nie!!!
Desember 1, 2017 om 4:49 nm
Ek gaan nie vanjaar die kersboom versier nie. 😁💃🎻🎩🤩🎂